CELEX: 52008DP0326
Language: fi
Date: 2008-07-08 00:00:00
Title: Witold Tomczakin parlamentaarisen koskemattomuuden pidättämistä koskeva pyyntö Euroopan parlamentin päätös 8. heinäkuuta 2008 Witold Tomczakin parlamentaarisen koskemattomuuden pidättämistä koskevasta pyynnöstä (2008/2078(IMM))

3.12.2009   
            
            
               FI
            
            
               Euroopan unionin virallinen lehti
            
            
               CE 294/81
            
         Tiistai 8. heinäkuuta 2008Witold Tomczakin parlamentaarisen koskemattomuuden pidättämistä koskeva pyyntö
   P6_TA(2008)0326
   Euroopan parlamentin päätös 8. heinäkuuta 2008 Witold Tomczakin parlamentaarisen koskemattomuuden pidättämistä koskevasta pyynnöstä (2008/2078(IMM))
   2009/C 294 E/20
   
      Euroopan parlamentti, joka
   ottaa huomioon Varsovan yleisen syyttäjän sijaisen 14. joulukuuta 2007 esittämän pyynnön Witold Tomczakin koskemattomuuden pidättämisestä Varsovan piirisyyttäjän virastossa (Warszawa Śródmieście Północ) Puolassa käsiteltävänä olevan rikostutkinnan yhteydessä; kyseinen pyyntö toimitettiin Puolan yleiselle syyttäjälle 31. tammikuuta 2008 ja asiasta ilmoitettiin täysistunnossa 10. maaliskuuta 2008,
   kuultuaan Witold Tomczakia 28. toukokuuta 2008 työjärjestyksen 7 artiklan 3 kohdan mukaisesti,
   ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 9 ja 10 artiklan sekä edustajien valitsemisesta Euroopan parlamenttiin yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
   ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot (1),
   ottaa huomioon Puolan perustuslain 105 artiklan,
   ottaa huomioon työjärjestyksen 6 artiklan 2 kohdan ja 7 artiklan,
   ottaa huomioon oikeudellisten asioiden valiokunnan mietinnön (A6-0277/2008),
   
               A.
            
            
               ottaa huomioon, että Witold Tomczak valittiin Sejmin (Puolan parlamentin alahuone) jäseneksi 21. syyskuuta 1997 ja 23. syyskuuta 2001: ottaa huomioon, että liittymissopimuksen 16. huhtikuuta 2003 tapahtuneen allekirjoittamisen jälkeen hänestä tuli Euroopan parlamentin tarkkailija; ottaa huomioon, että hän oli Euroopan parlamentin jäsen 1. toukokuuta 2004 ja 19. heinäkuuta 2004 välisen ajan; ottaa huomioon, että hänet valittiin Euroopan parlamentin jäseneksi 13. kesäkuuta 2004 ja että hänen toimikautensa Puolan parlamentissa päättyi 16. kesäkuuta 2004,
            
         
               B.
            
            
               ottaa huomioon, että Witold Tomczakia syytetään arvoltaan 39 669 Puolan zlotyn (noin 11 500 euron) vahingon tuottamisesta veistokselle nimeltä ”The Ninth Hour” (veistos kuvaa Paavi Johannes Paavali II:sta kiven murskaamana) Zachęta-galleriassa Varsovassa 21. joulukuuta 2000, ja siten Puolan rikoslain (2) 288 pykälän 1 kohdan rikkomisesta,
            
         
               C.
            
            
               ottaa huomioon, että Varsovan piirisyyttäjänvirasto on kerännyt todistusaineistoa Witold Tomczakia vastaan, mutta Tomczak itse on kieltäytynyt vastaamasta kysymyksiin tapahtumista Zachęta-galleriassa,
            
         
               D.
            
            
               ottaa huomioon, että Witold Tomczak väittää, että toimillaan veistosta vastaan hän halusi puolustaa omia ja muiden ihmisten uskonnollisia tunteita sekä suojella Paavin arvokkuutta; ottaa huomioon, että Tomczak kiistää vahingon suuruuden, jonka hänen väitetään aiheuttaneen, ja katsoo joka tapauksessa, että hänen käyttäytymisensä tarkoituksena oli suojella korkeampia arvoja, eli Paavin kunniaa Puolan katolilaisten silmissä,
            
         
               E.
            
            
               ottaa huomioon, että saatujen tietojen perusteella Witold Tomczakia ei suojaa parlamentaarinen koskemattomuus yhdenkään syytöksen osalta, joita on tuotu Euroopan parlamentin puhemiehen tietoon;
            
         
               1.
            
            
               päättää pidättää Witold Tomczakin parlamentaarisen koskemattomuuden;
            
         
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Puolan tasavallan toimivaltaiselle viranomaiselle.
            
         
      (1)  Asia 101/63, Wagner v. Fohrmann ja Krier, Kok. 1964, s. 383, Kok. Ep. I, s. 203, ja asia 149/85, Wybot v. Faure ym., Kok. 1986, s. 2391, Kok. Ep. VIII, s. 729.
   
      (2)  Pykälässä säädetään seuraavaa: Henkilö, joka tuhoaa, vahingoittaa tai saattaa käyttökelvottomaksi toisen henkilön omaisuutta, tuomitaan vankeuteen vähintään 3 kuukaudeksi ja enintään 5 kuukaudeksi. (puolankielinen alkuteksti: ”Kto cudz1 rzecz niszczy, uszkadza lub czyni niezdatn1 do u¿ytku, podlega karze pozbawienia wolnoœci od 3 miesiêcy do lat 5.”).